Diari Oficial de la Generalitat Valenciana


Sumari del DOGV 2722, del 03-04-1996 (1996/837836)

RESOLUCIÓ de 14 de febrer de 1996, del conseller d'Obres Públiques, Urbanisme i Transports que aprova definitivament l'esmena d'un error material detectat en la modificació puntual número 9 del Pla General d'Ordenació Urbana d'Orihuela.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2722

Data del DOGV
:   03-04-1996

Secció del DOGV
:   ALTRES DISPOSICIONS

Número del document
:   1996/837836


Data del document
:   14-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 14 de febrer de 1996, del conseller d'Obres Públiques, Urbanisme i Transports que aprova definitivament l'esmena d'un error material detectat en la modificació puntual número 9 del Pla General d'Ordenació Urbana d'Orihuela.   
Vist l'expedient relatiu a l'esmena d'un error material en la modificació puntual número 9 del Pla General d'Ordenació Urbana d'Orihuela, i segons aquests  
Antecedents de fet  
Primer  
L'Ajuntament d'Orihuela, en la sessió plenària del 27 de juliol de 1995, va acordar-ne l'aprovació.  
Segon  
La Comissió Territorial d'Urbanisme d'Alacant, en la sessió del 2 de febrer de 1996, va emetre un informe favorable sobre l'aprovació definitiva del present expedient.  
Fonaments de dret  
Primer  
Respecte del procediment, en aquest cas s'han seguit les prescripcions establides legalment per a les correccions d'errors materials d'aquest tipus, que estan constituïdes per l'article 105.2 de la vigent Llei reguladora del Procediment Administratiu Comú 30/1992. A més, s'han demanat els diferents informes preceptius.  
Segon  
Quant al fons de l'assumpte, l'expedient té com a finalitat l'esmena d'un error material contingut en la documentació escrita de la modificació puntual número 9 del Pla General d'Ordenació Urbana d'Orihuela, aprovada definitivament per la Resolució del conseller d'Obres Públiques, Urbanisme i Transports, de 19 de desembre de 1994 (DOGV de 02.02.95), la finalitat de la qual era la reunificació dels sectors 0-1 Filipines i 0-1 Filipines Nord, i s'ajusta el límit entre el sector 0-1 i T-2 Filipines Oest. Com a conseqüència, es modificava el programa d'actuació i el càlcul de l'aprofitament mitjà.  
En l'esmentada modificació es va produir un error consistent «en la transcripció de les superfícies assignades als diferents sectors, sent que el resultat total, quant a superfície de sòl urbanitzable i de l'aprofitament mitjà no varien respecte als resultats obtinguts en la modificació puntual aprovada. Per tot això, és procedent l'esmena i la rectificació de l'error material detectat.  
Tercer  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que estableix l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament l'esmena d'un error material detectat en la modificació puntual número 9 del Pla General d'Ordenació Urbana d'Orihuela.  
Aquesta resolució entra en vigor el dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició del recurs esmentat, caldrà que prèviament el recurrent ho comunique a aquest òrgan. Tot això, de conformitat amb els articles 52.2.f i 58 de la Llei reguladora de la Jurisdicció Contenciosa Administrativa i l'article 1110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga presentar qualsevol altre recurs que es considere oportú.  
València, 14 de febrer de 1996.- El conseller d'Obres Públiques, Urbanisme i Transports: Luis Fernando Cartagena Travesedo.